Komission asetus (ETY) N:o 1953/89, annettu 30 päivänä kesäkuuta 1989, voiöljynä suoraan kulutukseen tarkoitetun interventiovoin myynnistä alennettuun hintaan annetun asetuksen (ETY) N:o 3143/85 muuttamisesta



Virallinen lehti nro L 187 , 01/07/1989 s. 0102 - 0103

Suomenk. erityispainos Alue 3 Nide 29 s. 0191

Ruotsink. erityispainos Alue 3 Nide 29 s. 0191



KOMISSION ASETUS (ETY) N:o 1953/89, annettu 30 päivänä kesäkuuta 1989, voiöljynä suoraan kulutukseen tarkoitetun interventiovoin myynnistä alennettuun hintaan annetun asetuksen (ETY) N:o 3143/85 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 763/89(2), ja erityisesti sen 6 artiklan 7 kohdan, sekä katsoo, että komission asetuksella (ETY) N:o 3143/85(3), sellaisena kuin se on viimeksi muutettuna asetuksella (ETY) N:o 1560/89(4), otetaan käyttöön järjestelmä sellaisen interventiovoin, joka on tarkoitettu suoraan kulutukseen voiöljynä, myymiseksi alennettuun hintaan; tämä toimenpide on myötävaikuttanut interventiovoin varastojen pienenemiseen, myyntiin saatetuista määristä tehdään erittäin paljon hakemuksia, mikä johtuu voin nykyisestä markkina- ja interventiovarastotilanteesta; interventiovaraston asianmukaisen hallinnan varmistamiseksi sekä tuotteiden yhtäläisen saatavuuden ja ostajien yhtäläisen kohtelun vuoksi olisi säädettävä mahdollisuudesta myydä rajoitettu määrä interventiovoita kahden peräkkäisen menettelyn avulla, ensin tarjouskilpailun perusteella ja sitten ennalta kiinteästi vahvistetuilla hinnoilla, ja toisaalta antaa asetuksen (ETY) N:o 3143/85 1 artiklan 2 kohdassa tarkoitettu ennakkoilmoitus, ottaen huomioon voin myyntihinnat käyttötarkoitusvakuuden määrää olisi alennettava, ja maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3143/85 seuraavasti: 1 Lisätään 1 artiklaan 3 kohta seuraavasti: "3 Edellä 2 kohdassa tarkoitettu ennakkoilmoitus annetaan 1 päivästä heinäkuuta 1989.". 2 Korvataan 2 artiklan 4 kohdan ensimmäisen luetelmakohdan määrä "285 ecua" määrällä "250 ecua". 3 Lisätään 2 a artikla seuraavasti: "2 a artikla 1 Edellä 1 artiklan ensimmäisessä alakohdassa tarkoitettu voi voidaan lisäksi myydä kahdessa peräkkäisessä vaiheessa, ensin tarjouskilpailun perusteella ja sitten ennalta kiinteästi vahvistetuilla hinnoilla. 2 Ensimmäisessä vaiheessa voi saatetaan myytäväksi tarjouskilpailun perusteella. Voin myynnin aloittamisesta annetun asetuksen liitteet toimivat tarjouskilpailuilmoituksena. Asiasta kiinnostuneet voivat saada määriä sekä voin varastointipaikkoja koskevia tietoja myynnin aloittamisesta annetun asetuksen liitteissä olevista osoitteista. Interventioelimet voivat lisäksi asettaa tiedotuksia nähtäville virallisissa toimipaikoissaan sekä julkaista tietoja muilla tavoin. Jäljempänä 3 kohdassa tarkoitettua vähimmäissummaa pienempiä tarjouksia ei hyväksytä. 3 Interventioelimet myöntävät myytäväksi saatetut määrät tarjoajille, joiden tarjoushinta on vähintään myynnin aloittamisesta annetun asetuksen liitteessä oleva vähimmäishinta. Ensimmäistä alakohtaa sovellettaessa interventioelimet hyväksyvät ensisijaisesti tarjouksen tai tarjoukset, jotka ylittävät edellä mainitun vähimmäishinnan suurimmalla määrällä. Jäljelle jäävät määrät myönnetään ensimmäisessä alakohdassa tarkoitetuille tarjoajille näiden tarjoamien hintojen mukaan alkaen hinnasta, joka ylittää mainitun vähimmäishinnan suurimmalla määrällä. Jos useammassa tarjouksessa on sama hinta eikä saatavilla oleva määrä ole riittävä, interventioelimen on jaettava tämä määrä osuuksien mukaisessa suhteessa. Interventioelimen on ilmoitettava kullekin tarjoajalle tarjouksen hyväksymisestä tai hylkäämisestä viimeistään neljäntenä työpäivänä kyseisen tarjouskilpailun osalta vahvistetun tarjousten viimeisen jättöpäivän jälkeen. Interventioelinten on asetettava nähtäville virallisissa toimipaikoissaan tiedot edellä tarkoitetun tarjouskilpailun mukaisen myynnin päätyttyä jäljelle jääneistä saatavilla olevista määristä. 4 Edellä 1 kohdassa tarkoitetussa toisessa vaiheessa 2 ja 3 kohdassa tarkoitetun tarjouskilpailumenettelyn jälkeen jäljellä olevat, saatavilla olevat määrät saatetaan myytäviksi myynnin aloittamisesta annetun asetuksen liitteessä vahvistettuun vähimmäishintaan. Tätä varten on esitettävä myynnin aloittamista koskeva ostohakemus annetussa asetuksessa säädetyin edellytyksin. 5 Ostajan on annettava vakuus, jonka tarkoituksena on taata voin jalostus voiöljyksi lopulliseen pakkaukseen asti sekä vähittäiskaupan tekemä voiöljyn haltuunotto yhteisössä tässä asetuksessa tarkoitetuin edellytyksin, sen jäsenvaltion toimivaltaiselle viranomaiselle, jonka alueella jalostus tapahtuu, ennen mainittua haltuunottoa. Voin jalostus ja ensimmäisessä alakohdassa tarkoitettu käyttötarkoitus ovat asetuksen (ETY) N:o 2220/85 20 artiklassa tarkoitetut pääasialliset vaatimukset. 6 Voi on vietävä pois 15 päivän kuluessa 3 kohdan neljännessä alakohdassa tarkoitetun tarjouksen hyväksymisen päivämäärästä tai 4 kohdan toisessa alakohdassa tarkoitetun hakemuksen päivämäärästä. 7 Interventioelinten on ilmoitettava komissiolle 3 kohdan neljännessä alakohdassa tarkoitetun määräajan kuluessa kunkin tarjouskilpailun osalta haetut määrät ja vastaavat tarjotut hinnat sekä myönnetyt määrät ja todelliset 3 kohdan perusteella sovelletut myyntihinnat. 8 Tämän asetuksen säännöksiä sovelletaan erityismyyntiin, kun myynnin aloittamisesta annetussa asetuksessa viitataan tähän asetukseen. 9 Sovellettaessa: - 4 artiklan 4 kohtaa lasketaan jalostuksen ja pakkaamisen 90 päivän määräaika 3 kohdan neljännessä alakohdassa tarkoitetusta tarjouksen hyväksymisen määräpäivästä, - 6 artiklaa tarkoitetaan valmistuserällä voista valmistetun voiöljyn tasalaatuista ja samassa tuotantolaitoksessa keskeytyksettä valmistettua määrää, johon tarjouksessa tai sen osassa viitataan." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä kesäkuuta 1989. Komission puolesta Ray MAC SHARRY Komission jäsen (1) EYVL N:o L 148, 28.6.1968, s. 13 (2) EYVL N:o L 84, 29.3.1989, s. 1 (3) EYVL N:o L 298, 12.11.1985, s. 9 (4) EYVL N:o L 153, 6.6.1989, s. 16